
TAGYON KÖZSÉG ÖNKORMÁNYZATA
8272 Tagyon, Petőfi u. 10.


[bookmark: _Hlk75771272]Szám: TA/329-6/2025. 

J E G Y Z Ő K Ö N Y V

Készült:	Tagyon Község Önkormányzata Képviselő-testülete 2025. szeptember 23-án 7.30 órakor megtartott nyilvános üléséről

Az ülés helye:	Faluház (Tagyon, Petőfi u. 10.) polgármesteri iroda

Jelen vannak:	Gyarmati Kornél			polgármester
	Steierlein István			alpolgármester 
	Gyarmati-Piszker Hajnalka 		
	Kránicz Sándor 
	Szelei Bálint			képviselők

Tanácskozási joggal megjelent:
	dr. Varga Viktória 			jegyző, jegyzőkönyvvezető
	

Gyarmati Kornél polgármester: Köszönti az ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra azzal, hogy az Szmsz módosításáról is döntenének.

A napirendet a képviselő-testület egyhangú szavazással elfogadja. 

NAPIREND

1)  	A zártkerti ingatlanok művelés alól kivett területként történő bejegyzéséről szóló önkormányzati rendelet megtárgyalása
	Előterjesztő: Gyarmati Kornél polgármester

2)  	Csatlakozás a Bursa Hungarica Felsőoktatási Önkormányzati Ösztöndíjrendszer 2026. évi fordulójához
	Előterjesztő: Gyarmati Kornél polgármester

3)  	Fogorvosi helyettesítés tudomásul vétele
	Előterjesztő: Gyarmati Kornél polgármester

4)  	Kötelező felvételt biztosító általános iskolai körzethatárok véleményezése
Előterjesztő: Gyarmati Kornél polgármester

5)  	Tagyon Község Önkormányzata Szervezeti és Működési Szabályzatáról szóló 6/2017. (V.30.) önkormányzati rendeletének módosítása
	Előterjesztő: Gyarmati Kornél polgármester

NAPIREND TÁRGYALÁSA

1)  	A zártkerti ingatlanok művelés alól kivett területként történő bejegyzéséről szóló önkormányzati rendelet megtárgyalása
	Előterjesztő: Gyarmati Kornél polgármester

[bookmark: _Hlk26168995]Gyarmati Kornél polgármester: Tagyon esetében a Tagyon-hegy Hegyestű felőli oldalán találhatók a zártkertek. Mindenképpen figyelembe kell venni, hogy ez egy szőlőhegy. Azt gondolja, hogy egységes szabályozást kellene követni a környező településekkel. Kérdezi, hogy van-e valakinek kérdése, észrevétele, javaslata?  

Steierlein István alpolgármester: Annyit tenne hozzá, hogy tavaly fogadták el hosszú előkészítő munka után a rendezési tervet. Ha ezt a rendeletet elfogadják most, az felrúgná az eddigi törekvéseket, amik a szőlőterületek védelmét szolgálná.

További kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 nem szavazattal – egyhangúlag - a határozati javaslatot nem fogadta el.


[bookmark: _Hlk182810721][bookmark: _Hlk159913499][bookmark: _Hlk178579170][bookmark: _Hlk182815765][bookmark: _Hlk190866542]2)  	Csatlakozás a Bursa Hungarica Felsőoktatási Önkormányzati Ösztöndíjrendszer 2026. évi fordulójához
	Előterjesztő: Gyarmati Kornél polgármester

Gyarmati Kornél polgármester: Minden évben csatlakoznak a programhoz. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

35/2025. (IX.23.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a 2026. évre csatlakozik a Bursa Hungarica Felsőoktatási Önkormányzati Ösztöndíjpályázathoz.

Felhatalmazza a polgármestert a csatlakozásról, valamint az elektronikus adatbázis használatáról szóló Nyilatkozat aláírására és a pályázati kiírás közzétételére.

Határidő: 2025. szeptember 29.
Felelős: polgármester


3)  	Fogorvosi helyettesítés tudomásul vétele
	Előterjesztő: Gyarmati Kornél polgármester

Gyarmati Kornél polgármester: Fogorvos úrra műtét vár, helyettesíteni fogják. Mielőbbi gyógyulást kívánnak neki. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk201914168]36/2025. (IX.23.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete Dr. Hargitai Zsolt fogorvos tájékoztatását, miszerint a balatonakali rendelőben Dr. Kara Katalin fogja helyettesíteni, tudomásul veszi.


4)  	Kötelező felvételt biztosító általános iskolai körzethatárok véleményezése
Előterjesztő: Gyarmati Kornél polgármester

Gyarmati Kornél polgármester: A kötelező felvételt biztosító általános iskola továbbra is a Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola.  Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk178579203][bookmark: _Hlk182815802][bookmark: _Hlk190866612]37/2025. (IX.23.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Balatonfüredi Tankerületi Központ által összeállított, Tagyon Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2026/2027.) tanévre vonatkozóan nem tartja szükségesnek. 

A Zánkai Közös Önkormányzati Hivatal Jegyzőjének nyilvántartásában Tagyon településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.

Határidő: 2025. október 15.
Felelős: polgármester


5)  	Tagyon Község Önkormányzata Szervezeti és Működési Szabályzatáról szóló 6/2017. (V.30.) önkormányzati rendeletének módosítása
	Előterjesztő: Gyarmati Kornél polgármester

Gyarmati Kornél polgármester: Kéri jegyző asszonyt a napirend ismertetésére.

dr. Varga Viktória jegyző: Hatályát vesztette az a Korm. rendeletet, mely alapján a 60 literes kuka igénybevételéhez szükséges igazolás jegyzői hatáskörben való kiadása megtörtént. Tekintettel arra, hogy az átruházott hatáskört az Szmsz 3. melléklete tartalmazza, a hatálytalan jogszabályi hivatkozást az Szmsz-ben is hatályon kívül kell helyezni. 

Gyarmati Kornél polgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

8/2025. (IX.24.)	ÖNKORMÁNYZATI 		RENDELET

Tagyon Község Önkormányzata Képviselő–testülete a Tagyon Község Önkormányzata Szervezeti és Működési Szabályzatáról szóló 6/2017. (V.30.) önkormányzati rendeletének módosításáról szóló rendelet–tervezetet elfogadja, és 8/2025. (IX.24.) számon önkormányzati rendeletei közé iktatja.


Több napirendi pont nem lévén Gyarmati Kornél polgármester megköszöni a nyilvános ülésen való részvételt, és azt 7.43 órakor bezárja.


K.m.f.



                   Gyarmati Kornél					       dr. Varga Viktória
         polgármester			   	                               jegyző		            

